Rikunarita-ORG/Wikinium huggingface dataset:
# 墨西哥

| 墨西哥合眾國Estados Unidos Mexicanos |
| --- |
|

|  |  |
| --- | --- |
|  |  |

 |
| 公平至上Equidad en la Justicia |
| **國歌：**墨西哥國歌 |
| 墨西哥合眾國之所在 |
| **國體：** | 聯邦總統制 |
| **元首**： | 總統洛佩斯·奧夫拉多爾 |
| **國都**： | 墨西哥城 |
| **國語**： | 西班牙語（非法定） |
| **用語**： | 諸原住民語言（凡六十八種） |
| **人口**： | 一億七百萬餘 |
| **通貨**： | 墨西哥披索 |
| **產值**： | 一兆七千九百八十萬美元 |
| **均有**： | 一萬五千四百美元 |
| **匯價產值**以美國中情局壬辰世界年鑒為準 |

**墨西哥合眾國**在中美洲。都墨西哥城，其土修長，口盈億。北鄰美利堅合眾國，西臨太平洋，東濱墨西哥灣，南接拉丁美洲大陸。

十六世紀前，阿茲特克文明盛，一五一九年西班牙人浮海而至，遂併城邦。一八一零年乃告獨立，旋與北鄰美國因領土爭執惡戰，然屢戰敗，失土千里。今言和，合加拿大訂北美自由貿易協議，得石油於墨西哥灣，遂興。

民多好辛辣，尤喜足球，主世界盃者再。無有四時，常年皆熱，西方人尤好至此遊玩也。
# 百慕大

**百慕大群島**者，又譯**百慕達**，處大西洋中央，而瀛洲之一隅。英領。其地本海底火山，積珊瑚而成。大小島嶼凡百八十餘，聯袂成鉤，東西綿長，南北稍狹。地有丘陵，草木蔥蘢，四時皆春，景致殊絕。

西曆十六世紀初，西班牙人胡安·德·百慕大航經此地，遂以為名，然未據之。逮英王雅各一世時，歲在己酉，有英籍商船，號「海洋冒險」（*Sea Venture*），欲赴維珍尼亞，中道遭颶，觸礁於斯。舟人悉免於難，乃闢土而居，是為英人殖民之始。後其地為維珍尼亞公司所轄，始設官治理。

當今之百慕大，以國際商務為本，尤以保險、再保險之業稱著，故天下理財之士，多會於此。遊歷覽勝之業，亦為國之所倚。通貨曰百慕大元，值同美元。
# 華盛頓哥倫比亞特區

| 華盛頓哥倫比亞特區Washington, District of Columbia |
| --- |
|

|  |  |
| --- | --- |
|  |  |

 |
| 華盛頓哥倫比亞特區之所在 |
| **歸屬：** | 美利堅合眾國 |
| **屬地**： | 一市 |
| **治所**： | 華盛頓市 |
| **執事**： | 市長 文森特 格雷 |
| **用語**： | 英語 |
| **人口**： | 五十七萬兩千零五十九 |
| **建置**： | 一七九零年定都 |

**華盛頓哥倫比亞特區**，合眾國之都也。創於一七九一年，居波多馬克河濱，介馬里蘭、維吉尼亞二州之間。名源開國元勳華盛頓。為聯邦政事之所，兼邦邑之職。

## 輿地

華京處波河之畔，東鄰馬邦，西界維邦。疆域方圓百七十餘里，地平如砥。四序分明，夏暑冬寒。川澤交錯，林木蒼翠。

## 建置

肇基一七九一年，延勒方氏規畫城制。創始僅數千人居，歲月遷易，日益宏敞。屢經兵燹，幾遭劫難，然輒得再造。迄今二百餘載，規模宏闊，煥然大觀。

## 政制

立市長、議會。然隸屬聯邦，無國會投票之權，民主猶缺一臂。邦國三權分治，政、法、獄諸署，咸設於斯。

## 民俗

闔城居民約七十萬。以官署、遊藝、貿遷為業。然貧富懸絕，民生多艱。宵小肆虐，閭里不寧。有司雖屢興利革弊，然瘼疾仍存。

## 學術

博物諸館林立，圖籍汗牛充棟。史密森學會設十九院，珍藏宇內奇珍。國會藏書億計，域內外碩學所艷羨。諸邑學府聲聞遐邇，乃育才之淵藪。

## 營造

國會之阜巍峨，白宮雄峙，華氏紀念柱摩天攖雲。林肯、傑佛遜紀念堂，俱極宏麗。長橋飛架川上，高樓聳立雲間。新舊制並存，瑰麗莫名。

## 道路

輿圖通達，車舟便利。地下鐵絡繹不絕，公路縱橫如織。三大飛館環伺四方，通航八表。江上橋樑飛架，利往來之便。

## 勝跡

國家廣場綿亙兩里，碧草如茵，景色怡人。春日櫻華爛漫，遊人摩肩。波河之濱，泛舟可樂。岩溪之園蒼翠蔥蘢，實閭里遊息之所。

## 物產

雖非工賈雄都，然百貨俱集。珍饈名肆雲集，五洲美味薈萃。工藝、紀念之肆林立。田疇雖寡，然四鄰供輸，無所不有。

## 文藝

梨園、絃歌之館林立，雅調笑傲時有所聞。丹青、展覽之所甚夥，古今華夷藝術薈萃。騷人墨客之集亦屢見不鮮。包羅萬象，足展文化之華。

## 據

* 撮譯自英文維基相關文章
# 士冠禮

**士冠禮**，古漢地之人二十而冠，元服之禮也。受冠者既行此禮，呼為**弱冠**，以其雖冠猶弱故也。

## 儀程

先筮其日於廟門，吉則如其期，不吉則另擇它日；遂戒賓客。告知親友也；遂宿正賓，此賓主禮者也，故宿之。翌夕，眾人會於廟門，主禮者曰：「質明行事。」定行禮時辰。翌日旦，眾人早起，置諸器物以備禮。主人、賓客就位，主人迎賓，遂行禮。行至堂前階下，主人三讓賓客，賓客三辭，主人遂登堂。是時，受冠者出，即席雙膝跪坐。贊者理受冠者髮。梳理迄，以纚束髮。將加冠，主人曰：「某有子某。將加佈於其首，願吾子之教之也。」賓對曰：「某不敏，恐不能共事，以病吾子，敢辭。」主人曰：「某猶願吾子之終教之也！」賓對曰：「吾子重有命，某敢不從？」宿，曰：「某將加佈於某之首，吾子將蒞之，敢宿。」賓對曰：「某敢不夙興？」加三冠時，祝辭有三，始加緇布冠，曰「令月吉日，始加元服。棄爾幼志，順爾成德。壽考惟祺，介爾景福。」再加皮弁曰「吉月令辰，乃申爾服。敬爾威儀，淑慎爾德。眉壽萬年，永受胡福。」三加爵弁曰「以歲之正，以月之令，咸加爾服。兄弟具在，以成厥德。黃耇無疆，受天之慶。」既加冠，見母。爾後賓客字之，祝辭曰「禮儀既備，令月吉日，昭告爾字。爰字孔嘉，髦士攸宜。冝之於假，永受保之，曰伯某甫。」賓出，主人送之。古制，冠者若庶出，則冠於房外。上古初冠加布冠，齊人始用緇。冠者，在周曰委貌，在殷曰章甫，在夏曰毋追。追，音杜，謂堆也。

* 女笄禮

## 引據

* 《儀禮·士冠禮》
# 氣壓

**氣壓**者，氣之壓也，即單位面積之氣所施壓力也（ WIKINIUM\_MATH\_PH\_0 ）。一標準之氣壓乃十萬一千三百又廿五帕斯卡也。然高可易氣壓也，升九米則氣壓弱百帕斯卡。

## 史

托裡拆利實驗之圖
初，人皆不知氣壓。馬德保之執事奧托·馮·居裡克以兩半球證氣壓之存也。意大利格致家托裡拆利以汞測之。
# 阿曼

| 阿曼蘇丹國سلطنة عُمان |
| --- |
|

|  |  |
| --- | --- |
|  |  |

 |
| **國歌：**蘇丹之歌 |
| 阿曼蘇丹國之所在 |
| **國體：** | 君主專制 |
| **元首**： | 蘇丹卡布斯·本·賽義德·阿勒賽義德 |
| **總揆**： | 首相卡布斯·本·賽義德·阿勒賽義德 |
| **國都**： | 馬斯喀特 |
| **國語**： | 阿拉伯語 |
| **人口**： | 二百六十二萬餘 |
| **通貨**： | 阿曼里亞爾 |
| **產值**： | 七百六十四億六十四萬美圓 |
| **均有**： | 二萬四千七百六十又美圓 |
| **匯價產值**以美國中情局壬辰世界年鑒為準 |

**阿曼**，西亞之國也，據阿拉伯半島之南，居阿拉伯海之濱。北界沙烏地阿拉伯、阿拉伯聯合酋長國，西臨也門。

方三十萬公里餘，有衆二百六十二萬，咸用阿拉伯語、奉伊斯蘭教。禁酒及豕，多沙漠。都馬斯喀特。

|  |  |
| --- | --- |
|
 | 聲音動靜，具錄於**維基共享︰阿曼** |
# 麥加

| 麥加穆拉卡瑪مكّة المكرمة |
| --- |
| 麥加穆拉卡瑪之所在 |
| **歸屬：** | 沙特阿拉伯 |
| **所屬**： | 麥加省 |
| **用語**： | 阿拉伯語、漢志方言 |
| **人口**： | 一百六十七萬五千三百九十八 |
| **建置**： | 易卜拉欣、易斯馬儀奠基天房 |

**麥加**（مكّة）。古稱**默加**。故漢志府治，回教首聖之城也，屬沙特國，去中原數千里。朝麥加，回教五功之壹也。四方來覲，畢五功者，稱**哈只**（الحجّي）。

非穆斯林禁足於麥加及麥地那。

## 沿革

諸回咸以易卜拉欣、易斯馬儀爲奠基者，父子立天房於城中。其年曠遠，未能詳知。及後阿拉伯諸部時據之，奉三百六十神。古來氏部以爲一邦。六二二年，穆聖說眾以一神之教，遂不見容於邦人，去之。又八年，聖引軍攻麥加，下之，乃隳諸神之祀，獨尊真主。事畢，歸麥地那，以阿塔布·本·烏賽德守之。又數年，穆聖一阿拉伯諸部。聖歸真後，大食國日疆，信眾自四方來朝。一二六九年，馬穆魯克人據之。一五一七年，屬奧斯曼帝國。雖城守屢易，治權猶歸穆聖之裔。奧斯曼亡，阿拉伯亂，伊本·紹德起於漠中，克定麥加。爲聖地監護。立沙特阿拉伯王國，稱王。今屬麥加省。

 天房
## 引據